Diari Oficial de la Generalitat Valenciana


Sumari del DOGV 6664, del 02-12-2011 (2011/12312)

Convocatòria de proves selectives per a la contractació laboral fixa d'una plaça de conserge d'oficis múltiples d'instal·lacions esportives i altres edificis municipals.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6664

Data del DOGV
:   02-12-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/12993


Data del document
:   25-11-2011

Organisme emissor
:   Ajuntament de l'Alcúdia

Tipus de document
:   Anunci

Anàlisi jurídica

 Descriptors 

:   * Alcúdia, l'
    * concurs administratiu

Convocatòria de proves selectives per a la contractació laboral fixa d'una plaça de conserge d'oficis múltiples d'instal·lacions esportives i altres edificis municipals. [2011/12185]  
La Junta Municipal de Govern, en sessió del dia 23 de novembre de 2011, aprovà les bases específiques corresponents a la convocatòria de les proves selectives per a la contractació laboral fixa d'una plaça de conserge d'oficis múltiples d'instal·lacions esportives i altres edificis municipals, que tot seguit s'esmenten:  
  
  
Bases especifiques corresponents a la convocatòria per a la contractació laboral fixa d'una plaça de conserge d'oficis múltiples d'instal·lacions esportives i altres edificis municipals.  
  
Primera. Objecte de la convocatòria  
1.1. Denominació de la plaça:  
Nombre de vacants: una. Denominació del lloc: conserge d'oficis múltiples d'instal·lacions esportives i altres edificis municipals.  
  
1. 2. Naturalesa: laboral.  
1.3. Sistema selectiu: concurs oposició.  
1.4. Funcions: les funcions a desenvolupar seran, entre les que es puguen encomanar, les recollides en l'annex III de la present convocatòria.  
  
Segona. Requisits dels aspirats  
Els aspirants hauran de reunir els següents requisits:  
a) Tenir la nacionalitat espanyola o ser nacional d'un país de la Unió Europea o d'un altre estat, en els termes que preveu l'article 57 de la Llei 7/70.  
b) Posseir la capacitat funcional per al desenvolupament de les feines del lloc de treball.  
c) Tenir complits els 16 anys i no haver arribat a l'edat de jubilació forçosa, establerta en 65 anys.   
d) Estar en possessió del certificat d'escolaritat o equivalent. Les equivalències dels títols al·legats hauran de ser justificades per l'interessat.   
e) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en el qual haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, al seu estat, en els mateixos termes l'accés a l'ocupació pública.   
  
  
Tercera. Presentació de sol·licituds i drets d'examen  
3.1. Lloc: Registre General de l'Ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
3.2. Termini: 20 dies naturals comptats a partir de l'endemà de la publicació de l'extracte de la convocatòria en el Butlletí Oficial de l'Estat.  
3.3. Forma: les sol·licituds es faran en la forma establerta en la base 4.1. de les bases generals.   
3.4. Òrgan al qual s'adrecen: alcalde president de l'ajuntament de l'Alcúdia.  
3.5. Drets d'examen:  
3.5.1. Import: vint-i-cinc euros (25 €).  
3.5.2. Pagament: els drets d'examen es podran abonar bé per transferència bancària en el compte obert a nom de l'Ajuntament en la Caixa Rural de l'Alcúdia: 5427-5021-30-1844477066, bé mitjançant un gir postal o telegràfic, cas en què s'hi adjuntarà el resguard que en justifique l'abonament i s'hi indicarà, en tot cas, la plaça a la qual s'aspira, el nom i el NIF de l'aspirant.  
D'acord amb l'article 26.3 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es retornaran els drets d'examen quan no es realitze el fet imposable per causes no imputables al subjecte passiu. En conseqüència, no escau la devolució dels drets d'examen en els supòsits d'exclusió definitiva de les proves per causes imputables a la persona interessada, com ara l'incompliment dels requisits de la convocatòria o la no-presentació en el termini fixat de les instàncies i dels documents.  
  
  
Quarta. Admissió d'aspirants  
El contingut d'aquesta base es regeix pel que disposa la base cinquena de les bases generals.  
  
Cinquena. Tribunals qualificadors  
5.1. Composició:  
President: un funcionari designat per la corporació.  
Secretari: el de la corporació o funcionari d'aquesta en qui delegue.   
Vocals:  
- Un representant de l'Administració del Consell de la Generalitat Valenciana, designat per la Direcció General d'Administració Local.  
  
- Un psicòleg municipal designat pel president de la corporació municipal.  
- Un treballador contractat en règim laboral fix designat per la corporació.  
5.2. Regulació: el contingut d'aquesta base es regeix pel que disposa la base sisena de les bases generals.   
Tots els components del tribunal tindran veu i vot.  
  
Sisena. Inici i desenvolupament de les proves  
El contingut d'aquesta base es regeix pel que disposa la base setena de les bases generals.  
  
Setena. Sistema selectiu i qualificació dels exercicis  
El sistema selectiu serà el concurs oposició lliure. Les proves, la seua qualificació i el programa temari d'aquestes, així com el barem per al concurs, seran els continguts en els annexos a aquestes bases específiques.  
  
Octava. Publicitat de les qualificacions, llista i proposta d'aprovats pel tribunal, presentació de documents, nomenament i presa de possessió  
El contingut d'aquesta base es regeix pel que preveuen les bases deu, onze, dotze, tretze, catorze i quinze de les bases generals.  
S'establirà un període de prova de dos mesos.  
  
Novena. Aplicació bases generals  
En tot el que no està previst en aquestes bases específiques, serà d'aplicació el que disposen les bases generals de selecció del personal al servei de les entitats locals de la Comunitat Valenciana, publicades en el Diari Oficial de la Comunitat Valenciana número 5155, de data 15.12.2005, i en el Butlletí Oficial de la Província de València número 114, de data 15.05.2006, sempre que no s'oposen a allò disposat en la Llei 7/2007, de 12 d'abril, de l'Estatut Bàsic de l'Empleat Públic.   
Les referències a les publicacions en el Butlletí Oficial de la Província i en el Diari Oficial de la Comunitat Valenciana s'entendran fetes al Diari Oficial de la Comunitat Valenciana.  
  
Deu. Recursos  
El contingut d'aquesta base es regeix pel que disposa la base quinze de les bases generals.  
  
Onze  
Aquestes bases específiques es troben a disposició dels interessats en les dependències municipals, en horari d'oficina de 09.00 a 14.00 hores.  
  
  
ANNEX I  
  
Sistema de selecció  
  
El procediment selectiu serà el concurs oposició, que consistirà a realitzar els exercicis que s'estableixen a continuació.  
  
A. Oposició:   
1. Primer exercici. De caràcter obligatori i eliminatori.  
Consistirà a superar els exercicis o proves psicotècniques de capacitat mental i/o aptitudinals i/o de personalitat. La qualificació d'aquest exercici serà d'apte o no apte.   
  
2. Segon exercici. De caràcter obligatori i eliminatori.  
Consistirà en la realització d'un test, de 50 preguntes com a màxim, sobre coneixements relacionats amb el programa temari que figura a continuació, amb una duració màxima de 50 minuts.  
La prova adoptarà la forma de test amb respostes alternatives i sols una d'aquestes serà la correcta.   
Aquest exercici es qualificarà de 0 a 10 punts i caldrà tenir, per a superar-lo, un mínim de 5 punts.   
Les contestacions errònies es valoraran negativament amb una penalització equivalent a un terç del valor de cada contestació correcta.  
  
  
3.Tercer exercici. De caràcter obligatori i eliminatori. Consistirà a desenvolupar diverses proves objectives de caràcter pràctic, que podran ser escrites, dirigides a apreciar la capacitat dels aspirants per a realitzar les funcions pròpies del lloc de treball, i relacionades amb el temari de l'annex . El contingut i la duració de la/les prova/es el fixarà el tribunal i ho comunicarà als aspirats abans de l'inici de l'exercici  
Aquest exercici es qualificarà de 0 a 10 punts, i caldrà tenir, per a superar-lo, un mínim de 5 punts.   
  
4. Quart exercici. De caràcter obligatori i no eliminatori.  
Consistirà en la valoració pel tribunal dels coneixements orals i comprensió escrita de valencià de les persones aspirants, relacionats amb les funcions pròpies del lloc de treball. El contingut i la duració de les proves els fixarà el tribunal i els comunicarà a les persones aspirants abans de l'inici de l'exercici.  
Aquest exercici es qualificarà de 0 a 5 punts, sense que tinga caràcter eliminatori.  
  
B. Concurs:  
Barem per a la valoració de mèrits:  
1. Serveis prestats. Fins a un màxim de 3 punts. Els serveis prestats es valoraran a raó de 0,25 punts per any complet o fracció de sis mesos, de serveis en el mateix grup de funcionaris o categoria laboral, i 0,10 punts quan es tracte dels restants grups.  
  
  
2. Titulacions. Es valorarà fins un màxim de 2 punts la possessió de titulacions de nivell superior a l'exigit per a la convocatòria, d'acord amb els següents criteris:  
- Títol de Graduat en Secundaria o equivalent: 1 punt.  
- Títol de Batxiller o equivalent: 2 punts.  
  
3. Per coneixements de valència.  
Es valoraran fins un màxim de 2 punts els coneixements del valencià, acreditats amb el certificat corresponent de la Junta Qualificadora de Coneixements de Valencià:  
- Pel certificat de coneixements orals: 0,50 punts.  
- Pel certificat de grau elemental: 1,00 punts.  
- Pel certificat de grau mitjà: 1,50 punts.  
- Pel certificat de grau superior: 2,00 punts.  
  
4. Altres mèrits. Fins a un màxim d'1 punt.  
Es valoraran altres coneixements i mèrits relacionats amb la plaça, degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim d'1 punt.  
  
ANNEX II  
  
Temari  
  
Matèries comunes:  
Tema 1. La Constitució espanyola de 1978: principis fonamentals. Organització territorial de l'estat. L'Estatut d'Autonomia de la Comunitat Valenciana.  
Tema 2. El municipi. El terme municipal. La població. Organització municipal. Competències.  
  
Matèries específiques:  
Tema 3. Nocions d'aritmètica i càlcul senzill.  
Tema 4. Manteniment general d'instal·lacions, en especial instal·lacions esportives.  
Tema 5. Nocions elementals de llanterneria i electricitat.  
Tema 6. Nocions en primers auxilis.  
Tema 7. Nocions elementals de fusteria i jardineria.  
Tema 8. Nocions elementals d'informàtica a nivell d'usuari.  
Tema 9. Nocions d'ús d'instal·lacions i material esportiu.  
Tema 10. Seguretat i higiene en el treball.  
Tema 11. Atenció al ciutadà. Acollida i informació. Dret dels ciutadans a la informació.  
Tema 12. Edificis i instal·lacions municipals. Ubicació, funcions i activitats que en aquests es desenvolupen.  
  
  
ANNEX III  
  
Funcions.  
Els conserges d'instal·lacions i edificis municipals, com treballadors a municipals, gaudeixen dels drets i estan sotmesos a les obligacions regulades en les disposicions legals vigents relatives als treballadors de l'administració local i els seran aplicats els drets i obligacions aprovats per la corporació per als seus treballadors.  
  
Com a funcions principals s'enumeren, a títol merament enunciatiu i no excloent, les següents:  
Serà la seua principal ocupació comprovar diàriament el bon funcionament de totes les instal·lacions. Quan observe alguna anomalia o deficiència i no siga de la seua competència resoldre-la, informarà d'això al regidor corresponent.  
Serà l'encarregat de la vigilància i atenció de la instal·lació i del material d'aquesta durant tota la seua jornada laboral.  
Controlarà les persones alienes al centre que pogueren entrar, i vigilarà que no es pertorbe l'ordre.  
Es farà càrrec de la correspondència, comunicats i comunicacions externes que es reben en la instal·lació i avisarà el seu destinatari del rebut d'aquestes.  
Obrirà i tancarà les portes del centre segons l'horari de la instal·lació o dels esdeveniments planificats.  
Atendrà el telèfon i avisos de la instal·lació. Neteja de les dependències, especialment vestuaris i lavabos.  
Abans de finalitzar la jornada laboral realitzarà una inspecció prèvia al tancament del centre, i revisarà les dependències, tancant portes, apagant llums i tancant aixetes.  
El conserge de la instal·lació en l'exercici de les seues funcions haurà de reparar xicotetes avaries i realitzar treballs de manteniment sempre que aquests no suposen una qualificació específica ni perill per a la integritat física. Aquests treballs estaran relacionats amb neteja, llanterneria, electricitat, manyeria, fusteria i obra.  
Per a la realització d'aquestes tasques es disposarà en el centre del material i ferramentes necessàries. Quan s'haja d'efectuar una tasca per a la qual el conserge no estiga qualificat haurà d'informar d'això l'Ajuntament perquè procedisca a esmenar-ho.  
En definitiva, el conserge es comprometrà a mantindre en bon estat de conservació i en condicions de ser utilitzats en qualsevol moment tant les instal·lacions del centre com els materials i ferramentes rebuts per a l'exercici de les seues funcions.   
En cap cas, es podrà exercir, directament o indirectament o per comissió, el comerç, representació comercial, etc, en les instal·lacions municipals.  
En general, qualsevol altra tasca relacionada amb el lloc de treball que per raó del servei se li encomane.  
  
L'Alcúdia, 25 de novembre de 2011.- L'alcalde: Robert Martínez Correcher.